alexandrainst/scandi-wiki huggingface dataset:
Kjærlighetsskipet

Kjærlighetsskipet (originaltittel: The Love Boat) er en amerikansk romantisk komiserie som opprinnelig ble sendt på ABC fra 1977 til 1986. Handlingen foregår blant mannskapet og celebre gjester ombord på et cruiseskip. Livet om bord er fullt av romantiske intriger og andre forviklinger. Skipets gjesteliste er selve «rosinen i pølsa», der hver episode byr på et møte med Hollywood-stjerner av stort format. Aaron Spelling var seriens ansvarlige produsent.

Serien ble populær i USA og var på toppen av sin popularitet i 1980/81-sesongen, da den var den 5. mest sette serien i USA.

Serien er ikke så kjent i Norge, men ble sendt på TV 2 fra 1994 til 1996.

Om serien 
Handlingen i serien foregår ombord på cruiseskipet «The Pacific Princess», der passasjerene og besetningen har romantiske og morsomme eventyr hver uke. Andre skip som ble brukt var tvillingskipet «Island Princess», «The Stella Solaris» (for et cruise i Middelhavet), «Pearl of Scandinavia» (for cruise i kinesiske farvann), «The Royal Viking Sky» (for cruise i Europa) og «The Royal Princess» (for cruise i Karibia).

Seriens vignettsang, «The Love Boat», ble sunget av Jack Jones de første åtte sesongene, og av Dionne Warwick den siste sesongen.

Serien består av 245 episoder. I tillegg ble det produsert fem spesialer og en TV-film (1976). En oppfølger, The Love Boat: The Next Wave, ble sendt fra 1998 til 1999.

Rolleliste 
 Gavin MacLeod … Kaptein Merrill Stubing, («Din kaptein»)
 Bernie Kopell … Doktor Adam «Doc» Bricker, («Din skipslege»)
 Fred Grandy … Burl «Gopher» Smith, («Din purser»)
 Ted Lange … Bartender Isaac Washington, («Din bartender»)
 Lauren Tewes … Cruisearrangør Julie McCoy («Din cruiseleder») (1977–84)
 Jill Whelan … Vicki Stubing, kapteinens datter (1979–86)
 Pat Klous … Cruiseleder Judy McCoy (1984–86)
 Ted McGinley … Ashley «Ace» Covington Evans («Din skipsfotograf») (1984–86)
 Marion Ross … Emily Hayward Stubing (1986)

Referanser

Eksterne lenker 
 

Komiserier fra USA
TV-serier fra 1970-årene, fra USA
TV-serier fra 1980-årene, fra USA
TV-produksjoner på ABC
Mark Robins

Mark Gordon Robins (født 22. desember 1969) er en engelsk fotballtrener og tidligere fotballspiller som er hovedtrener for den engelske klubben Coventry City FC.

Han begynte karrieren i Manchester United i 1986. Han spilte en viktig del i laget som vant FA-cupen i 1990. Dette var Alex Fergusons første trofe i Manchester United. Han scora vinnermålet i tredjerundekampen mot Nottingham Forest og i semifinaleomkampen mot Oldham Athletic. Det blir ofte spekulert og sagt at målet hans mot Nottingham Forest redda Fergusons karriere som manager i Manchester United.

Han forlot United til fordel for Norwich City i 1992, og summen var på £800 000. Han spilte en viktig rolle i en del av Norwich største suksess. Han scora blant annet to av målene som gjorde at Norwich slo Arsenal på Highbury på åpningsdagen av den aller første sesongen av Premier League. Norwich ble nummer tre samme sesong, og kvalifiserte seg til UEFA-cupen. Sesongen 1993/94 var preget av skade. Han ble solgt til Leicester City i 1995 etter å ha kommet på kant med manager John Deehan.

Leicester rykka ned i hans første sesong, men rykka opp igjen neste sesong. Leicester vant også Ligacupen i 1997. Han spilte senere for en rekke klubber både i utlandet og i England.

I 2007 ble han manager for Rotherham United, en stilling han hadde fram til september 2009. Da ble han ny manager i Barnsley, en stilling han beholdt helt til han gikk av mot slutten av 2010/2011-sesongen.

Referanser

Eksterne lenker 
 

Engelske fotballspillere
Engelske fotballtrenere
Fotballspillere for Manchester United FC
Fotballspillere for Norwich City FC
Fotballspillere for Leicester City FC
Fotballspillere for FC København
Fotballspillere for Reading FC
Fotballspillere for CD Ourense
Fotballspillere for Panionios GSS
Fotballspillere for Manchester City FC
Fotballspillere for Walsall FC
Fotballspillere for Rotherham United FC
Fotballspillere for Bristol City FC
Fotballspillere for Sheffield Wednesday FC
Fotballspillere for Burton Albion FC
Fotballtrenere for Rotherham United FC
Fotballtrenere for Barnsley FC
Fotballtrenere for Coventry City FC
Fotballtrenere for Huddersfield Town AFC
Fotballtrenere for Scunthorpe United FC
Personer fra Tameside
Fødsler i 1969
Mersmak i Skien

Mersmak i Skien er en årlig matfestival som arrangeres i Skien i august. 

Arrangementet ble gjennomført for første gang i 2008, og har som målsetning å øke publikums interesse for mat, opplevelse av nye smaker, tradisjonsmat og kortreist mat. 

På grunn av koronapandemien ble ikke festivalen arrangert i 2020,, og hadde en redusert utgave i 2021. 

I 2022 ble Mersmak arrangert som vanlig igjen med over 80 utstillere. Det ble estimert til å være over 50 000 besøkende på Mersmak 2022.

Referanser

Eksterne lenker
 Festivalens nettsider

Kultur i Skien
Matfestivaler i Norge
Festivaler i Vestfold og Telemark
Etableringer i 2008
Charlie Moore

Charles William Moore (født 3. juni 1898, død 9. mars 1966) var en engelsk fotballspiller. Han spilte i Manchester United mellom 1919 og 1931. Han spilte 328 kamper for klubben, men han scora ingen mål. Han debuterte i august 1919 mot Derby County. Moore var forsvarsspiller.

Engelske fotballspillere
Fotballspillere for Manchester United FC
Personer fra distriktet South Staffordshire
Fødsler i 1898
Dødsfall i 1966
Louisiana-territoriet

Louisiana har flere betydninger

Louisiana-territoriet (engelsk Louisiana Territory)  var et organisert innlemmet territorium i USA som eksisterte fra 4. juli 1805, til 4. juni 1812, da det ble omdøpt til Missouri-territoriet.

Den åttende kongressen i USA vedtok den 26. mars 1804 en lov som opprettet Orleans-territoriet og det sivile Louisiana-distriktet. Denne loven, som trådte i kraft 1. oktober 1804, ble utvidet av guvernøren og dommeren i Indiana-territoriet for å få midlertidig kontroll over Louisiana-distriktet.

Den 3. mars 1805 vedtok Kongressen en lov som organiserte Louisiana-distriktet som Louisiana-territoriet. Louisiana-territoriet omfattet alt i Louisiana-kjøpet nord for 33. breddegrad (sør for dagens Arkansas). Den sørlige og vestlige grensa mot Spansk Texas og New Mexico ble ikke stadfestet før Adams-Onís-avtalen i 1819. Setet for guvernøren var St. Louis.

Både Meriwether Lewis (1807-1809) og William Clark (1813-1820) var guvernører i Louisiana-territoriet. 

4. juni 1812 vedtok den 12. kongressen i USA en lov som ga Louisiana-territoriet navnet Missouri-territoriet for å unngå forvirring med den nyopprettede staten Louisiana.

Referanser

USAs territorier
Arkansas' historie
Oklahomas historie
Iowas historie
Minnesotas historie
Wyomings historie
Colorados historie
Montanas historie
Nord-Dakotas historie
Sør-Dakotas historie
Idahos historie
New Mexicos historie
Missouris historie
Louisianas historie
Ny-Frankrike
Stater og territorier etablert i 1805
Stater og territorier opphørt i 1812
Great Plains
Halvor Opgård

Halvor Opgård (født 1917 i Alta, død 2001 samme sted) var en norsk motstandsmann og lagfører i Alta bataljon under kampene ved Narvik under andre verdenskrig.

Etter den norske kapitulasjonen i 1940 var Opgård involvert i motstandsbevegelsen via radiosenderne Ida og Lyra, og drev agentvirksomhet mot de store tyske slagskipene som hadde havn i Altafjorden. Sammen med flere andre lokale unge menn bidro Opgård med informasjon som førte til at slagskipene «Scharnhorst» og «Tirpitz» ble senket av britene. Han har ikke fått krigspensjon.

Referanser 

Norske motstandsfolk under andre verdenskrig
Personer fra Alta kommune
Karl Rasmussen

Karl Halvdan Rasmussen (født 8. november 1916 i Narvik, død 16. juni 1944 i Tromsø) var en norsk motstandsmann under andre verdenskrig, og leder for radiosenderen Ida under andre verdenskrig, på oppdrag fra britiske Secret Intelligence Service.

Bakgrunn 
Familien flyttet fra Narvik til Vadsø i 1921, da faren Richard Rasmussen var lærer der. Rasmussen hadde  befalsutdannelse fra sjette divisjonskole i Harstad. Han arbeidet som kasserer i vegvesenet i Vadsø. Han ble i 1942 forflyttet til Alta vegkontor, med jobb som distriktskasserer. Han giftet seg i 1943 med Sigrid Opgård fra Alta. Sigrid er Halvor Opgårds søster.

Motstandsarbeid 
Sammen med Torstein Raaby monterte han radiosenderen Ida i vegvesenets brakke ved Alta flystasjon under andre verdenskrig. Ved peiling av senderen så fant tyskerne bare sin egen sender, da den sto i samme brakke som Ida. Rasmussen rekrutterte flere personer til motstandsarbeidet: Halvor Opgård (kommuneansatt snekker), Harry Pettersen (drosjeeier i Kåfjord, 22 år), kjøpmann Jens Digre i Langfjorden, Jonas Kummeneje i Porsanger (tidligere politimann), Elias Østvik fra Hammerfest, Trygve Duklæt og Rolf Storvik som var kraftstasjonsmaskinister i Posa. De to sistnevnte drev radiostasjonen Lyra.

Radiosenderne sendte informasjon som tilslutt førte til at slagskipene «Scharnhorst» og «Tirpitz» ble senket av britene. Radiostasjonene ble avslørt i 1944, og Rasmussen flyktet, men ble tatt ved Signaldalen nær grensen mot Sverige. Han ble fraktet til Tromsø, hvor han ble avhørt og torturert. Han hoppet ut av vinduet på Steingårdens fjerde etasje 16. juni, og endte sitt liv da han traff gaten.

Byste 
17. mai 1978 ble det avduket en byste av Karl Rasmussen i Vadsø, på «Karl Rasmussens plass», ved Vadsø videregående skole. Tale ble holdt av rektor Gunnar Niska. Bysten er laget av Arnold Haukeland. Det er kransenedlegging hver 17. mai ved bysten.

Utmerkelser 
Etter krigen fikk Karl Rasmussen en utmerkelse av den britiske regjeringen post mortem for utmerket lederskap. Fra norske myndigheter mottok han Haakon VIIs Frihetskors og Krigsmedaljen

Dokumentar 
NRK sendte i desember 2003 den egenproduserte dokumentaren Når det blir vår..., som blant annet tar for seg Karl Rasmussen og hans kone Sigrid. Bak programmet står Alf R. Jacobsen som har skrevet flere bøker om andre verdenskrig.

Litteratur 
 Skjult krig i Hammerfest, Astor Engedal
 Frihetskjemperen Karl Halvdan Rasmussen og etterretningsgruppen 'Ida''', Harald Riesto (1995)
 Altas historie, Kjell Roger Eikset
 Tirpitz, Reidar Hirsti (1983)
 The Heroes, Jack Sullivan
 Scharnhorst , Alf R. Jacobsen 
 Banesår, Alf R. Jacobsen 
 Schlachtschiff TIRPITZ im Einsatz'', Albert Brünner.

Eksterne lenker 
 Fremover – «Tirpitz». Nordens ensomme dronning 1942 – 1944
 Privat side om mennene bak Ida og Lyra
 Byste av Karl Rasmussen
 Gikk kaldt nedover ryggen da jeg så bildet – NRK Troms og Finnmark – Lokale nyheter, TV og radio

Personer fra Narvik kommune
Norske motstandsfolk under andre verdenskrig
Fødsler i 1916
Dødsfall i 1944
Vadsø videregående skole

Vadsø videregående skole er en videregående skole som ligger i Vadsø.

Skolen ligger på «Karl Rasmussens plass», som er oppkalt etter motstandsmannen og SIS-agenten Karl Rasmussen.

Skolen består av hovedbygning, bibliotekbygg og et nybygg.

Elever fra studiespesialisering, helse- og oppvekstfag og kombinasjonsklassen holder til i hovedbygningen. Elever som går elektrofag og teknikk og industriell produksjon har verksted og klasserom i nybygget som sto klart til høsten 2009.

Skolens administrasjon og kantina er også plassert i hovedbygningen.

Linjer 
 Vg1 Elektrofag
 Vg1 Helse- og oppvekstfag
 Vg1 Studiespesialisering
 Vg1 Teknikk og industriell produksjon
 Vg2 Barne- og ungdomsarbeiderfag
 Vg2 Data og elektronikk
 Vg2 Realfag
 Vg2 Språk, samfunnsfag og økonomi
 Vg3 Realfag
 Vg3 Språk, samfunnsfag og økonomi

Eksterne lenker 
 Skolens offisielle nettsted 

Videregående skoler i Troms og Finnmark
Skoler i Vadsø
Kristin Kaspersen

Kristin Kaspersen Fahlén (født 30. september 1969 i Oslo) er en norsk-svensk programleder i TV4-gruppen. Hun er datter av den svenske sangeren Barbo «Lill Babs» Svensson og Norges tidligere landslagsmålvakt i fotball, Kjell Kaspersen. Som elleveåring debuterte hun på teaterscenen på Folkan i Stockholm i rollene som skolebarn og sjømatros i musikalen Pippi Långstrump. Deretter spilte hun i musikalene Mio min Mio, også på Folkan, Emil i Lønneberga på Göta Lejon samt i Pinocchio på China Teatern. Hun var 2003–2009 gift med programlederen Hans Fahlén, som hun ble skilt fra i 2009. Hun er bosatt i Sverige, men er norsk statsborger.

TV-programmer (i utvalg) 
 Nyhetsmorgon
 Fortet (2003, 2005) (med Hans Fahlén)
 Melodifestivalen 2002 (Svensk finale i Melodi Grand Prix) (med Claes Rundberg)
 Söndagsöppet (2000) (med Ulf Larsson)

Referanser

Eksterne lenker 
 
 
  Offisiell hjemmeside

Norske programledere
Personer fra Oslo
Kermān (provins)

Kermān (persisk: استان کرمان Ostān-e Kermān) er en av de trettien provinsene i Iran. Den er den nest største provinsen (ostān) i Iran, og ligger sørøst i landet. Provinsen har en populasjon på 3 164 718, hvorav 534 441 bor i administrasjonssenteret Kermān (by). 61% bor i urbane strøk, mens ca. 39% bor på landet. I 2010 ble området rammet av et kraftig jordskjelv.

Geografi
Kermān er den nest største provinsen i Iran og utgjør med sine 182 301 km² 11% av ladnets landareal. De sentrale fjellkjedene i Iran strekker seg inn i provinsen og har tatt form av platåer. Det høyeste punktet er Hezar-fjellet på 4465 moh. Landskapet i Kermān består for det meste av stepper og ørken.

Administrativ inndeling
Kerman er pr. 2004 delt inn i 16 shahristān (شهرستان). Disse er: 
Bāft, Bardsir, Bam, Jiroft, Rāvar, Rafsenjān, Rūdbār, Zarand, Sīrjān, Shahr-e-Bābak, Anbar Ābād, Ghal'e Ganj, Kermān, Manūjān, Kūhbanān og Kahnūj. Noen nyere oversikter viser også Mahan som en 17. shahristān.

Videre, består provinsen av 58 byer (shahr), 45 kommuner (bakhsh) og 142 landsbyer (dehestān).

Næring
Kermān har stor produksjon av følgende naturressurser:
 pistasje (omtalt som grønt gull)
 dadler
 kull
 stål
 kobber

24% av alle landets gruver ligger i Kermān. I tillegg er Kermān kjent for sine tepper (ghali) og karve.

Se også
Jordskjelvet i Iran desember 2010

Referanser

Eksterne lenker 
 

Irans provinser
Sandane Golfklubb

Sandane Golfklubb er en golfklubb i Gloppen kommune i Sogn og Fjordane. På slutten av 1990-tallet ble det iverksatt bygging av en sekshulls golfbane på gården Eide, i området ved Gloppeelva. Banen er privat og drevet av grunneiere. Fra bana er det direkte utsikt til den kaskaderende Eidsfossen. I 1999 stod banen klar, og Sandane Golfklubb ble stiftet. I 2008 ble banen utvidet til en nihullsbane. Klubben har per 2009, 500 medlemmer.

Eide Stabburet 
I tilknyting til golfbanen har grunneierne lagt til rette for et restaurert stabbur som kan nyttes for spesielle anledninger. Huset tilbyr matservering og har alle rettigheter.

Eksterne lenker
 Sandane Golfklubb – offisielt nettsted

Golfbaner i Norge
Idrettslag i Gloppen
Etableringer i 1999
Idrettsanlegg i Vestland
Bourbon Flame

Bourbon Flame er et norsk hardrockband fra Bergen.
Bandet ble dannet i 2000 av Janto Garmannslund (Bass og lead vocal) og Erik "Johnston" Hæggernes (Trommer). Torbjørn Ringstad spiller gitar.

Tidligere medlem : Arve "Ice Dale" Isdal (gitar).

Diskografi
2004: Table Dance (demo/EP). 
2007: Bourbon Flame (fullengde album)

Norske rockegrupper
Etableringer i 2000
Jüri Kahn

Jüri Kahn (født 16. desember 1953) er en estisk diplomat. Kahn ble født i Tallinn i Estland og studerte matematikk ved Universitetet i Tartu, avla eksamen i 1977 hvorpå han studerte økonomi og avla en doktorgrad ved det økonomisk-matematiske institutt under Sovjetunionens vitenskapsakademi. 

Fra 1977 til 1989 var han ansatt ved vitenskapsakademiet i Den estiske sosialistiske sovjetrepublikk, fra 1989 til 1991 var han innvalgt til Det øverste sovjet til komiteen for ungdomssaker. Fra 1990 til 1992 var han den estiske regjeringens representant i Moskva og fra 1992 til 1995 Estlands ambassadør til Russland. Fra 1996 til 2001 var han Estlands ambassadør til Danmark, frem til 2000 også sideakkreditert til Norge. 

Fra 2001 til 2004 var han sjef for det estiske parlamentets seksjon for utenriksrelasjoner og 2004-2006 var han Estlands ambassadør til Sverige. Siden 2007 har Kahn vært direktør for politisk avdeling, seksjon for Afrika, Midtøsten og Latin-Amerika, ved Estlands utenriksdepartement.

Estiske ambassadører
Ambassadører til Russland
Ambassadører til Danmark
Ambassadører til Norge
Ambassadører til Sverige
Fødsler i 1953
Personer fra Tallinn
Dohodno Zdanie

Dohodno Zdanie (bulgarsk: Доходно здание; engelsk: profitable building; norsk: næringsbygning) er et monumentalt byggverk ved Frihetsplassen i Ruse, Bulgaria. Bygningen er oppført i 1898–1902 for å huse det lokale teatret. Bygningens navn er beskrivende for formålet, nemlig å være inntektsbringende for byens skolestyre, ved drift av teater, bibliotek, kasino og butikker. I dag er Dohodno Zdanie et kulturminnesmerke og et symbol for Ruse. 

Oppføringen av bygningen møtte flere finansielle vanskeligheter. Skolestyret måtte låne penger hos det private selskapet Stremlenie og landets privatbank Girdap. Byen Ruse belånte til og med sin egen budskap for å oppføre bygget.

De opprinnelige skulpturene som symboliserte landbruk og krig, tegnet av Raul-Paul Brank,  ble ansett som for tyske i sitt uttrykk og ble modifisert i mer bulgarsk stil av T Petkov. Teatersalongen ble tegnet av Truniček og Joran Romeo. Romeo arbeidet også med nasjonalteatret i București. 

Som følge av pengemangel ble deler av bygningen tatt i bruk allerede før den offisielle åpningen som fant sted i 1900. Den første teaterforestillingen fant sted i 1901, men scenen var ikke fullført før i 1902. 

En utvidelse av scenen ble utført i 1933–1934. En restaurering av bygningen som startet i 1979 var ferdig 15. desember 2006. Bygningen huser teatret Sava Ognjanov og lokalene til det internasjonale Elias Canetti-selskapet.

Bildegalleri 

Ruse
Bulgarias historie
Parietalcellen

Parietalcellen er en celle i slimhinnen i den øvre delen av magesekken, kalt corpus og fundus. Den er blant annet ansvarlig for produksjonen av magesyre og intrinsisk faktor.

Syresekresjon
Parietalcellen har tre typer reseptorer som i sin tur kan utløse produksjon av magesyre: H2-reseptorer som responderer på histamin, M3-reseptorer som stimuleres via acetylkolin og Gastrin-reseptorer som aktiveres av gastrin. Histaminstimuleringen av parietalcellen er i sin tur aktivert av ECL-cellen som i tur er aktivert av gastrin produsert fra G-cellen, mens det er Vagusnerven som styrer sekresjonen av acetylkolin. H2-reseptoren kan blokkeres ved hjelp av H2-antagonister som ledd i behandling av øsofagusrefluks (sure oppstøt).

Anatomi

de:Magenschleimhaut#Fundusdrüsen
Gulab jamun

Gulab jamun (i Tyrkia kalt Kemalpaşa tatlısı) er klassisk søtmat fra det pakistanske kjøkken.

Det dreier seg om deigballer som er blitt fritert i aromatisk sukkersirup.

Hovedingrediensen i deigballene er  khoa/khoya (innkokt kremet melk). Til erstatning brukes tidvis melkepulver eller cottage cheese.

Galleri

Søtsaker
Det indiske kjøkken
Harald Paalgard

Harald Gunnar Paalgard (født 4. mai 1950) er en norsk filmfotograf. 

Paalgard et utdannet fra Dramatiska institutet i Stockholm. Paalgard debuterte som filmfotograf med den svenske filmen Kejsaren i 1979. Den første norske filmen han fotograferte var Fabel fra 1980.

Filmografi

Fotograf 
 Kejsaren (1979)
 Fabel (film) (1980)
 Martin (film) (1981)
 Den grønne heisen (1981)
 Prima Veras saga om Olav den hellige (1983)
 Orions belte (1985)
 Trollsteinen (1987)
 Etter Rubicon (1987) 
 Blücher (1988)
 Dykket (1989)
 Til en ukjent (1990)
 Landstrykere (1990)
 Frida - med hjertet i hånden (1991)
 Lakki (1992)
 Secondløitnanten (1993)
 Trollsyn (1994)
 Maja Steinansikt (1996)
 Suffløsen (1999)
 Musikk for bryllup og begravelser (2002)
 Ulvesommer (2003)
 Arven (2003)
 Så som i himmelen (2004)
 Torpedo (tv-serie) (2007)
 Ulvenatten (2008)
 De gales hus (2008)
 Erobreren'' (tv-serie) (2012)

Priser og utmerkelser 
Han mottok Aamotstatuetten i 2009.

Referanser

Eksterne lenker 
 

Norske filmfotografer
Vinnere av Amandas fagpriser
Amandaprisen 1985
Fødsler i 1950
Akure

Akure er en by i det sydvestlige Nigeria. Byen har ca. 485.000 innbyggere (2006), og er administrasjonssentrum i delstaten Ondo.

Akure er et handelssentrum for de omliggende jordbruksområdene, og har også noe industri. Flesteparten av innbyggerne tilhører folkegruppen joruba.

Fotballaget Sunshine Stars kommer fra byen. Byen huser også Federal University of Technology, Akure (etablert 1981).

Byer i Nigeria
John Christian Rosenlund

John Christian Rosenlund (født 26. juli 1964) er en norsk filmfotograf. Gjennom 25 år har han vært fotograf på omkring 25 spillefilmer, flere TV-serier, og 700-800 reklamefilmer. Han har vunnet flere priser, deriblant fire Kanonpriser og to Amdandapriser.

Han er bror av manusforfatter Petter S. Rosenlund som han også ofte samarbeider med. 

Han grunnla Drylab R&D AS.

Filmografi (utvalg) 
 2021 – The Middle Man
 2018 – Skjelvet
 2015 – Bølgen
 2014 – Kampen om tungtvannet (TV-serie) 
 2014 – 1001 gram
 2013 – Tusen ganger god natt
 2013 – Halvbroren (TV-serie)
 2012 – Flukt
 2011 – Mennesker i solen
 2010 – Hjem til jul
 2010 – Honningfellen (TV-serie)
 2007 – O' Horten
 2007 – Størst av alt (del 1-3) (TV-serie)
 2007 – DeUsynlige
 2006 – Den brysomme mannen
 2005 – Slangebæreren (TV-serie)
 2002 – Beck - Det siste vitnet
 2001 – Øyenstikker
 2000 – Da jeg traff Jesus... med sprettert 
 1998 – Schpaaa
 1997 – Beck – Mannen med ikonene (Svensk tittel: Beck – Mannen med ikonerna) (TV)
 1997 – Beck
 1994 – Fredrikssons fabrikk - The movie

Priser og nominasjoner 
 Aamot-statuetten 2006
 Kanonprisen 2006 i klassen beste foto for Den brysomme mannen
 Kanonprisen 2006 i klassen beste nyskaper for Den brysomme mannen
 Nominert til Kanonprisen 2007 i klassen beste foto for O' Horten
 Amandakomiteens gullklapper under Amandaprisen 2008
 Nominert til Amandaprisen 2008 i klassen beste foto for O' Horten
 Nominert til Kanonprisen 2008 i klassen beste foto for DeUsynlige
 Nominert til Amandaprisen 2009 i klassen beste foto for DeUsynlige
 Nominert til Amandaprisen 2011 i klassen beste foto for Hjem til jul
 Gullruten 2013 i klassen beste foto - drama for Halvbroren
 Nominert til Kanonprisen 2013 i klassen beste foto for Tusen ganger god natt
 Amandaprisen 2014 i klassen beste foto for Tusen ganger god natt
 Kanonprisen 2014 i klassen beste foto for 1001 gram
 Nominert til Gullruten 2015 i klassen beste foto - drama for Kampen om tungtvannet
 Nominert til Amandaprisen 2015 i klassen beste foto for 1001 gram
 Nominert til Kanonprisen 2015 i klassen beste foto for Bølgen
 Nominert til Amandaprisen 2016 i klassen beste foto for Bølgen
 Kanonprisen 2016 i klassen beste foto for Kongens nei
 Nominert til Amandaprisen 2017 i klassen beste foto for Kongens nei
 Nominert til Amandaprisen 2022 i klassen beste foto for The Middle Man

Referanser

Eksterne lenker 
 John Christian Rosenlunds hjemmeside
 

Norske filmfotografer
Amandaprisen 2008
Amandaprisen 2009
Amandaprisen 2011
Amandakomiteens Gullklapper
Vinnere av Kanonprisen
Amandaprisen 2014
Amanda for beste foto
Vinnere av Gullrutens fagpris
Fødsler i 1964
Rouran

Rouran (kinesisk: 蠕蠕, hanyu pinyin: Ruǎnruǎn), også kjent som juan-juan, var en konføderasjon av nomadiske stammer, et stepperike, fra den nordlige grensen av det indre Kina i som eksisterte fra 4. til 6. århundre e.Kr. Navnet rouran er en transkripsjon fra mandarinkinesisk av det ordet gruppen selv omtalte seg som. Det har blitt foreslått at rouran-folkene kan være identisk med avarene som kom til Europa under folkevandringene på 500-tallet. Rouran-stammene mistet sin makt og innflytelse i Asia til göktürkene i 552.

Jenisejere
Antikke folkeslag
Mongolias historie
Kinas historie
Stepperike